
Parlamentul  României

Camera  Deputaţilor

Comisia pentru industrii si servicii

Bucureşti, 27.09.2012





                                         Nr.23/204/2012
P.L.x 341/2012
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Ordonanţei Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz, transmisă cu adresa nr.P.l.x 341/2012 din 24 septembrie 2012.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

                                                                           Nr.23/204/2012
P.L.x341/2012

R A P O R T

asupra propunerii legislative pentru modificarea şi completarea Ordonanţei Guvernului nr.82/2000

privind autorizarea operatorilor economici care desfăşoară activităţi de reparaţii,

de reglare, de modificări constructive, de reconstrucţie a vehiculelor rutiere, 

precum şi de dezmembrare a vehiculelor scoase din uz


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea şi completarea Ordonanţei Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz, transmisă cu adresa nr.P.l.x 341/2012 din 24 septembrie 2012, înregistrată la comisie sub nr.23/204/2012 din 25 septembrie 2012.


Propunerea legislativă a fost respinsă de Senat, în şedinţa din 17 septembrie 2012.


Propunerea legislativă a fost avizată favorabil de Consiliul Legislativ, cu nr.314 din 12 aprilie 2012, cu observaţii şi propuneri.



În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.



Propunerea legislativă are ca obiect de reglementare modificarea art.3 din Ordonanţa Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz, aprobată cu modificări şi completări prin Legea nr.222/2003, cu modificările şi completările ulterioare.


Membrii Comisiei pentru industrii şi servicii au examinat proiectul de lege în şedinţa din 25 septembrie 2012.



La lucrările comisiei au fost prezenţi 24 de deputaţi din totalul de 28 de membri ai comisiei.
În urma dezbaterilor, membrii comisiei au hotărât, în unanimitate, adoptarea propunerii legislative pentru modificarea şi completarea Ordonanţei Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz, cu amendamente admise, prevăzute în anexă.


În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,                                                           SECRETAR,

                                                      Iulian Iancu                                                             Bogdan Ţîmpău
Consultant parlamentar,

Monica Tudor
Anexă

A M E N D A M E N T E     A D M I S E
	Nr.

crt.
	Text O.G.82/2000, cu modificările şi completările ulterioare
	Text propunere legislativă
	Amendamente propuse
Autorul
	Motivaţii



	0
	1
	2
	3
	4

	1. 
	_________________
	L E G E

pentru modificarea şi completarea Ordonanţei Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz


	Nemodificat
	

	2. 
	__________________
	__________________
	Art.I. – Ordonanţa Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz,  publicată  în  Monitorul  Oficial  al României, Partea I, nr.413 din 30 august 2000, aprobată cu modificări şi completări prin Legea nr.222/2003, cu modificările şi completările ulterioare, se modifică şi se completează după cum urmează:


	


	0
	1
	2
	3
	4

	3. 
	Art.2 (4)Autorizaţia tehnică de funcţionare diferenţiază agenţii economici pe clase, în funcţie de complexitatea activităţii pe care o execută şi/sau de mărcile ori tipurile de vehicule rutiere pentru care desfaşoară aceste activităţi.

	__________________
	1. La articolul 2, alineatul (4) se modifică şi va avea următorul cuprins:

“(4)Autorizaţia tehnică de funcţionare diferenţiază agenţii economici pe clase, în funcţie de tipul şi complexitatea activităţii pe care o execută, fara a nominaliza şi marca de autovehicule.”

	Conform Regulamentului CE nr.461/2010 autorizarea pe marcă este realizată de către producător, care, în mod nediscriminatoriu şi pe baza unui set de cerinţe riguroase, transpartente şi accesibile, verifică componentele tehnice, dotările şi expertiza personalului tehnic din aceste ateliere de reparaţii.



	4. 
	Art.3 (1) Conformitatea activităţilor prevăzute la art. 1, executate, se verifică prin inspecţie cu dispozitive, echipamente şi tehnologii specifice, care să garanteze că vehiculul supus acestor activităţi corespunde condiţiilor şi reglementărilor legale privind admiterea şi menţinerea în circulaţie a vehiculelor rutiere.
(2)Agenţii economici sunt obligaţi să înregistreze şi să menţină dovezi care să demonstreze conformitatea activităţilor executate cu condiţiile tehnice şi de calitate impuse. Registrele de evidenţă a activităţilor vor conţine şi rezultatele inspecţiilor efectuate în condiţiile alin. (1).

	__________________
1. La articolul 3, după alineatul (1), se introduce un nou alineat, alin.(11), cu următorul cuprins:
(11) Conformitatea activităţilor prevăzute la art.1 alin.(2) lit.a), precum şi a pieselor, ansamblelor, materialelor utilizate şi a manoperei se asigură, de către operatorul de servicii, suplimentar faţă de verificările prevăzute la alin.(l), la cererea beneficiarului, prin asigurarea condiţiilor ca acesta să asiste direct sau prin sistem audio-video la executarea activităţilor respective.
2. La articolul 3, alineatul (2) se modifică şi va avea următorul cuprins:
(2) Agenţii economici sunt obligaţi să înregistreze şi să menţină dovezi care să demonstreze conformitatea activităţilor executate cu condiţiile tehnice şi de calitate impuse, precum şi să asigure respectarea condiţiilor prevăzute la alin. (1) şi (11).

3. La articolul 3, după alineatul (2), se introduce un nou alineat, alin.(3), cu următorul cuprins:
(3) Nerespectarea condiţiilor prevăzute la alin.(1) şi (11) de către operatorii economici respectivi, dau dreptul beneficiarului să refuze a semna recepţia activităţilor respective, prevăzute în devizul de lucrări şi inclusiv plata acestora, până la momentul în care acesta nu mai are obiecţiuni în ce priveşte realitatea şi calitatea lucrărilor.
__________________

__________________

__________________

__________________

__________________
	2. Articolul 3 se modifică şi va avea următorul cuprins:

„Art.3. - (1) Conformitatea activităţilor prevăzute la art. 1, executate, se verifică prin inspecţie cu dispozitive, echipamente şi tehnologii specifice, care să garanteze că vehiculul supus acestor activităţi corespunde condiţiilor şi reglementărilor legale privind admiterea şi menţinerea în circulatie a vehiculelor rutiere.
(2) Operatorul economic asigură posibilitatea ca beneficiarul  să asiste vizual, într-un spaţiu special amenajat, în condiţii de siguranţă, separat de spaţiul de lucru, în mod direct sau prin intermediul unui sistem video, la modul în care sunt executate activităţile prevăzute la art.1 alin.(2) lit.a), în care sunt utilizate piesele, ansamblele şi materialele şi în care este efectuată manopera.

(3) La cererea beneficiarului, operatorul economic asigură accesul acestuia la facilitatea prevăzută la alin.(2).

(4) Operatorii economici sunt obligaţi să înregistreze rezultatele verificărilor executate conform alin. (1), să menţină dovezi care să demonstreze conformitatea activităţilor executate cu condiţii tehnice şi de calitate impuse şi să asigure respectarea prevederilor       alin.(1) - (3).

(5) Nerespectarea condiţiilor prevăzute la alin.(2)-(4) de către operatorii economici, dă dreptul beneficiarului să refuze motivat în scris semnarea recepţiei respectivelor activităţi, prevăzute în devizul de lucrări, şi inclusiv plata acestora, până în momentul în care acesta nu mai are obiecţiuni în ce priveşte realitatea şi calitatea lucrărilor.
(6) Refuzul motivat în scris al semnării recepţiei de către beneficiar reprezintă o contestaţie, care se înregistrează în registrul contestaţiilor al operatorului economic.

(7) Dacă refuzul beneficiarului se menţine, acesta sau operatorul economic poate formula o contestaţie la reprezentanţa R.A.R şi poate solicita prezenţa unui reprezentant al reprezentanţei R.A.R., care, în termen de maximum 7 zile lucrătoare, analizează contestaţia şi dispune aplicarea măsurilor legale. 

(8) Dacă măsurile dispuse de R.A.R., conform prevederilor alin.(7), nu conduc la rezolvarea contestaţiei, beneficarul poate depune, după caz, plângere la instanţa competentă, conform prevederilor legale, informând în acest sens şi reprezentanţa Registrului Auto Român.

(9) R.A.R. înfiinţează, la nivelul fiecărei reprezentanţe teritoriale, un registru, denumit Registrul contestaţiilor şi plângerilor în justiţie, în care sunt înregistrate toate contestaţiile şi plângerile primite conform alin.(7) şi (8).

(10) R.A.R., în baza acestor contestaţii şi plângeri, consemnate în Registrul contestaţiilor şi plângerilor în justiţie, va efectua la operatorul economic respectiv, la cumularea a minimum 5 contestaţii consecutive confirmate, un audit de supraveghere, suplimentar faţă de auditul anual planificat, ale cărui costuri vor fi suportate de operatorul economic. Realizarea a 2 audituri de supraveghere suplimentare în decurs de 12 luni, în urma cărora se constată abateri de la prevederile legale, vor atrage în mod obligatoriu suspendarea autorizaţiei tehnice de funcţionare a operatorului pentru 30 de zile.”

	Conformitatea unei activităţi, a unei piese sau a manoperei nu se asigură prin vizualizarea sa de către beneficiar.

Alin.(2) se referă la amenajarea atelierului ca şi condiţie de autorizare. 

Alin.(3) se referă la accesul efectiv al beneficiarului la facilitatea respectivă.

În manualele de reparaţii se face referire strict la condiţiile tehnice care trebuie respectate în activitatea de reparaţii şi întreţinere.

Termenul prevăzut implică atât deplasarea la atelierul respectiv, cât şi analiza cazului şi stabilirea măsurilor aplicabile. RAR nu poate da decizii, el dispune aplicarea măsurilor legale.

Recursul la instanţă este inalienabil şi constituie soluţia finală.

	5. 
	Art.61 a) efectuarea activităţilor prevăzute la art. 1 alin. (2) fără autorizaţia tehnică de funcţionare, cu amendă de la 20.000.000 lei la 100.000.000 lei;
b)efectuarea activităţilor prevăzute la art. 1 alin. (2), pentru care autorizaţia tehnică de funcţionare a fost suspendată total sau parţial, cu amendă de la 5.000.000 lei la 50.000.000 lei;
c)nerespectarea prevederilor art. 3 alin. (2) şi ale art. 4, cu amendă de la 2.000.000 lei la 10.000.000 lei;

d)nerespectarea prevederilor art. 5, cu amendă de la 5.000.000 lei la 50.000.000 lei.

	___________________
	3. La articolul 61 alineatul (1), literele a) – d) se modifică şi vor avea următorul cuprins:

„a) efectuarea activităţilor prevăzute la art. 1 alin. (2) fără autorizaţia tehnică de funcţionare, cu amendă de la 4.000 lei la 10.000 lei;

b) efectuarea activităţilor prevăzute la art. 1 alin. (2), pentru care autorizaţia tehnică de funcţionare a fost suspendată total sau parţial, ori fără menţinerea condiţiilor iniţiale de autorizare, cu amendă de la 5.000 lei la 10.000 lei;

c) nerespectarea prevederilor art.3 şi 4, cu amendă de la 3.000 lei la 6.000 lei;
d) nerespectarea prevederilor art.5, cu amendă de la 3.000 lei la 6.000 lei;”

	

	6. 
	
	__________________
	4. După alineatul (1) al articolului 61 se introduce un nou alineat, alineatul (11), cu următorul cuprins:

„(11) Prin derogare de la prevederile art.28 alin.(1) din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare,   contravenientul poate achita, în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din amenda stabilită de agentul constatator, acesta făcând menţiune despre această posibilitate în procesul-verbal.”

	

	7. 
	
	4. După articolul 7 se introduce un articol nou, art.8, cu următorul cuprins:

Art.8 (1) După publicarea prezentei legi în Monitorul Oficial al României, Partea I, Ministerul Transporturilor şi Infrastructurii va aplica corespunzător prevederile art.7.
(2) Prevederile art.3 alin.(11) vor intra în vigoare la 3 luni după intrarea în vigoare a prezentei legi.

	Se elimină.
	

	8. 
	
	__________________
	Art.II. - Prezenta lege intră în vigoare la 3 luni de la data publicării,  cu excepţia art.3 alin.(2) din Ordonanţa Guvernului nr. 82/2000, aprobată cu modificări şi completări prin Legea nr. 222/2003, cu modificările şi completările ulterioare, astfel cum acesta a fost modificat prin prezenta lege,  ale cărui prevederi intră  în vigoare la 18 luni de la data publicării prezentei legi.
	Este necesar un interval de 3 luni pentru modificarea RNTR 9 şi organizarea sistemului de control impus de lege.

În conformitate cu varianta adoptată de Senat este necesar un interval mai mare (inclusiv din motive financiare) pentru ca operatorii economici să poată face modificările necesare în scopul îndeplinirii prevederilor  art. (3) alin. (2).



	9. 
	
	__________________
	Art.III. - În termen de 3 luni de la data publicării prezentei legi, Ministerul Transporturilor şi Infrastructurii va modifica şi completa Reglementările privind autorizarea operatorilor economici care desfăşoară activităţi de reparaţii, de întreţinere, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz – RNTR 9, aprobate prin Ordinul ministrului transporturilor, construcţiilor şi turismului nr.2.131/2005 în mod corespunzător modificărilor şi completărilor dispuse de prezenta lege.

	

	10. 
	
	__________________
	Art.IV. - De la data intrării în vigoare a prevederilor art.(3) alin.(2) din Ordonanţa Guvernului nr.82/2000, aprobată cu modificări şi completări prin Legea nr. 222/2003, cu modificările şi completările ulterioare, astfel cum acestea a fost modificate prin prezenta lege, în cazul operatorilor economici care nu îndeplinesc condiţiile respective, se suspendă de drept autorizaţiile tehnice de funcţionare emise de Regia Autonomă „Registrul Auto Român”, până la data constatării de către Regia Autonomă „Registrul Auto Român” a  îndeplinirii acestora.

